As jou rekenaar ’n klankkaart het, luister jy vir ’n rukkie na tjankende Australiese wildehonde (dingo’s)...
Geleerdes reken dat hulle minstens 40 000 jaar gelede in Australië aangekom het—toe die wêreld in die greep van ’n massiewe Ystyd was. Deur die eeue het hulle ’n ryk en omvangryke kultuur ontwikkel. Vandag kan ons darem nog die oorblyfsels daarvan sien—en boeiende vertellings oor die “Tyd van Drome” hoor—hoewel hul kultuur in die afgelope sowat twee eeue grotendeels vernietig is...
Daarna het die geeste reëls vir al die lewende wesens neergelê, hulle aangesê hoe hulle teenoor mekaar en teenoor die grond moes optree. Die geeste het ook vir hulle rituele gegee wat hulle moes navolg om te verseker dat alle lewe bly voortbestaan.
Nadat hulle gesien het dat alles in orde was, het die geeste weer in die grond ingesink. Daar woon hulle tot vandag toe, en ’n mens kan van tyd tot tyd met hulle in verbinding tree wanneer jy raad nodig het.
Merkwaardig genoeg kon party groepe tog wel daarin slaag om sekere tradisies lewend te hou, wat ons vandag nog ’n kykie in ’n ryk en hoogs verfynde Steentyd-bestaan gee. Hierdie artikel handel oor die inboorlinge soos hulle vroeër gelewe het.
REGS: Uluru of Ayers Rock, ’n massiewe sandsteen-formasie in die Australiese binneland en ’n heiligdom van die Australiese inboorlinge. Die rots is sowat 3,6 km lank, 2 km breed en troon tot 348 meter hoog oor die omringende landskap. Daar is baie legendes van die Tyd van Drome oor hoe Uluru tot stand gekom het (in der waarheid deur ’n baie lang geologiese proses van erosie) en antieke skilderye en klipsnywerke word in die vlak grotte aan die voet van die rots gevind.
Foto deur “Drozdp”, wat dit in die vrye Wikipedia-ensiklopedie op die wêreldwye web tot openbare besit (“public domain”) verklaar het.
Die mans het dikwels saamgejag. Hulle het om ’n klompie bosse uitgesprei en die diere in die bosse uitgejaag deur te lawaai of rook te maak.